**Iepirkuma LĪGUMS Nr. 2.1-19/38**

Cēsīs, 2014.gada 31.martā.

**Vidzemes plānošanas reģions**, reģistrācijas nr. 90002180246, adrese - J.Poruka iela 8-108, Cēsis, Cēsu novads, LV-4101, turpmāk tekstā Pasūtītājs, tā administrācijas vadītājas pienākumu izpildītājas Ievas Kalniņas personā, kura rīkojas saskaņā ar 02.01.2014. Vidzemes plānošanas reģiona Attīstības padomes priekšsēdētāja Hardija Venta rīkojumu Nr. 2.1-4/3, no vienas puses, un

**Sabiedrība ar ierobežotu atbildību „Gandrs poligrāfija”**, reģistrācijas Nr. 40103538158, juridiskā adrese: Kapseļu iela 11, Rīga, LV-1046, valdes priekšsēdētājas Gunitas Biržakas-Šauriņas personā (turpmāk – Izpildītājs) no otras puses, turpmāk tekstā abi līguma slēdzēji tiek saukti - Puses, katrs atsevišķi - Puse, pamatojoties uz iepirkumu „Brošūras dizaina un maketa izstrādes pakalpojumi drukas faila sagatavošanai projektā „Senioru tūrisma attīstība nomaļos reģionos (TOURage)””, identifikācijas Nr. VPR/2014/10/TOURage, (turpmāk – Iepirkums), rezultātiem, noslēdz šādu līgumu (turpmāk – Līgums):

**1. LĪGUMA PRIEKŠMETS**

1.1. Saskaņā ar Tehnisko specifikāciju (Līguma pielikums Nr. 1), Iepirkumā iesniegto Izpildītāja piedāvājumu (Līguma pielikums Nr. 2), un Līguma noteikumiem, Pasūtītājs uzdod, bet Izpildītājs apņemas sniegt brošūras dizaina un maketa izstrādes pakalpojumus (turpmāk – Pakalpojums) projektā „Senioru tūrisma attīstība nomaļos reģionos (TOURage)” (turpmāk – Projekts).

1.2. Pakalpojumu izpildes termiņš ir **14.04.2014.**

1.3. Līgums tiek finansēts Interreg IVC programmas projekta Nr.1031R4 "Senioru tūrisma attīstība nomaļos reģionos (TOURage)" ietvaros.

**2.** **PUŠU TIESĪBAS UN PIENĀKUMI**

2.1. Izpildītājs apņemas pildīt šajā Līgumā noteiktās saistības atbilstoši Pasūtītāja prasībām un Pasūtītāja noteiktajos termiņos saskaņā ar Tehnisko specifikāciju un Izpildītāja piedāvājumu.

2.2. Izpildītājam nav tiesības šajā Līgumā noteiktās saistības nodot trešajām personām.

2.3. Izpildītājs nodrošina, lai Pakalpojuma izpildes laikā netiek pieļautas patvaļīgas atkāpes no Tehniskās specifikācijas un Izpildītāja finanšu piedāvājuma, Līguma noteikumiem, kārtības, termiņiem, finanšu izlietojuma. Izpildītājs informē Pasūtītāju nekavējoši par apstākļiem, kas varētu kavēt vai ierobežot pienācīgu Pakalpojumu izpildi noteiktajos termiņos.

2.4. Izpildītājs apņemas trešajām personām neizpaust informāciju, kas Izpildītājam kļuvusi zināma, pildot šajā Līgumā noteiktās saistības.

2.5. Jebkāda ar Līguma izpildi saistīta un jebkurā formā pieejama informācija, tai skaitā Izpildītāja sagatavotie visa veida materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.

2.6. Izpildītājs ir atbildīgs par iesaistītā personāla kvalifikāciju, kompetenci un pakalpojumu izpildei atbilstošu darbību.

2.7. Izpildītājam ir tiesības saņemt, un Pasūtītājam ir pienākums sniegt Izpildītājam visus Pasūtītāja rīcībā esošos Līguma izpildei nepieciešamos dokumentus un informāciju.

2.8. Izpildītājam ir tiesības atteikties no tādu Pasūtītāja prasību izpildes, kas ir pretrunā ar normatīvajiem aktiem vai vispārpieņemtajām projektu labas vadības prakses.

2.9. Pasūtītājam ir tiesības pieprasīt, un Izpildītājam ir pienākums nekavējoši sniegt informāciju par Pakalpojumu izpildes gaitu.

2.10. Izpildītāja pilnvarotā persona Līguma izpildē ir Lūcija Ciekure, tel. 67610009, 29172108. fakss: 67610009, e-pasts: lucija.ciekure@gandrs.lv.

2.11. Pasūtītājam ir pienākums:

2.11.1. 3 (trīs) darba dienu laikā pēc Līguma noslēgšanas nodot Izpildītājam nepieciešamo informāciju (tekstus), kas nepieciešami Pakalpojuma izpildei;

2.11.2. pieņemt no Izpildītāja kvalitatīvi un noteiktajā termiņā izpildītu Pakalpojumu;

2.11.3. apmaksāt Izpildītāja sniegto Pakalpojuma izpildi atbilstoši Līguma nosacījumiem pēc Izpildītāja iesniegtā rēķina.

2.12. Pasūtītāja pilnvarotā persona Līguma izpildē ir Anita Āboliņa, tel. 29454752, fakss 67212241 e-pasts: [anita.abolina@vidzeme.lv](mailto:anita.abolina@vidzeme.lv) .

**3. LĪGUMA SUMMA UN NORĒĶINU KĀRTĪBA**

3.1. Par Pakalpojuma izpildi pilnā apjomā Pasūtītājs apņemas samaksāt Izpildītājam kopsummā EUR 482,00 ( četri simti astoņdesmit divi euro un 00 euro centi), PVN 21%, EUR 101, 22 (viens simts viens un 22 euro centi) *saskaņā ar pretendenta finanšu piedāvājumu* kopā EUR 583,22 (pieci simti astoņdesmit trīs euro un 22 euro centi). No Izpildītājam pienākošās atlīdzības pirms izmaksas Pasūtītājs ietur normatīvos aktos noteiktos nodokļus, tai skaitā darba devēja sociālā nodokļa daļu (ja attiecināms).

3.2. Līgumā noteiktā atlīdzība tiek izmaksāta saskaņā ar Pakalpojuma pieņemšanas - nodošanas aktu un Izpildītāja iesniegto rēķinu.

3.3. Līgumā noteikto atlīdzību Pasūtītājs izmaksā, ieskaitot to Izpildītāja norādītajā bankas kontā ne vēlāk kā 30 (trīsdesmit) dienu laikā pēc pieņemšanas - nodošanas akta parakstīšanas.

3.4. Izpildītājs rēķinā norāda:

* Pasūtītāja nosaukums:Vidzemes Plānošanas Reģions, reģistrācijas Nr. 90002180246;
* Teksts: Interreg IVC programmas projekts Nr.1031R4 "Senioru tūrisma attīstība nomaļos reģionos (TOURage)";
* Līguma Nr.2.1-19/38;
* Izpildītāja rekvizīti atbilstoši Latvijas Republikas likumam „Par pievienotās vērtības nodokli” prasībām;
* Pakalpojumu pieņemšanas - nodošanas akta datums, pamatojoties uz kuru tiek izrakstīts rēķins.

3.5. Gadījumos, kad Līgums tiek izbeigts pirms Pakalpojuma izpildes pilnā apjomā, tiek apmaksāti tikai faktiski izpildītie un Pasūtītāja pieņemtie Pakalpojumi, kā arī Izpildītāja Līguma izpildē veiktie nepieciešamie un ar Pasūtītāju iepriekš rakstveidā saskaņotie izdevumi.

**4. PAKALPOJUMA PIEŅEMŠANA UN NODOŠANA**

4.1. Līgumā paredzētie Pakalpojumi tiek nodoti Pasūtītājam ar pieņemšanas - nodošanas aktu par Pakalpojuma izpildi. Pakalpojuma pieņemšanas - nodošanas aktu paraksta Izpildītājs no vienas puses un Pasūtītājs no otras puses, ja Pasūtītājam nav iebildumu par Pakalpojuma izpildi.

4.2. Ja Pasūtītājs konstatē neatbilstības vai trūkumus Pakalpojuma nodevumos, Pasūtītājs nekavējoši informē Izpildītāju, norādot novēršamās neatbilstības un trūkumus. Izpildītājs novērš konstatētās neatbilstības un trūkumus iespējami īsākā termiņā, bet ne vēlāk kā Pasūtītāja norādītos termiņos. Pēc trūkumu novēršanas izdarāma atkārtota nodevuma pieņemšana.

4.3. Ja Līguma 4.2.punkta kārtībā konstatētās nepilnības netiek novērstas un tiek konstatēta atkārtota Pakalpojuma neatbilstība Līguma nosacījumiem, Puses to noformē rakstiski ar aktu, bet ja Izpildītājs izvairās vai atsakās piedalīties akta sastādīšanā vai parakstīšanā, tad ar Pasūtītāja vienpusīgi sastādītu aktu. Šādā gadījumā Pasūtītājs ir tiesīgs vienpusējā kārtā izbeigt Līgumu.

4.4. Pakalpojuma pieņemšanas - nodošanas aktu Pasūtītājs paraksta tikai pēc konstatēto nepilnību novēršanas.

4.5. Pasūtītājs, parakstot Pakalpojuma pieņemšanas - nodošanas aktu, apstiprina, ka Pakalpojumi vai to daļa ir izpildīti atbilstošā kvalitātē.

**5. NEPĀRVARAMA VARA UN PUŠU ATBILDĪBA**

5.1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

5.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

5.3. Ja Līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 1 (vienu) mēnesi, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

5.4. Ja Izpildītājs Tehniskajā specifikācijā noteiktajos termiņos neveic Pakalpojuma nodevumu iesniegšanu, Pasūtītājam ir tiesības aprēķināt un ieturēt no Izpildītājam maksājamās summas līgumsodu 1% (viens procents) apmērā par katru kavējuma dienu, bet ne vairāk kā 10% (desmit procenti) no Līguma kopējās summas.

5.5. Ja Pasūtītājs kavē apmaksas termiņu, Izpildītājs ir tiesīgs pieprasīt no Pasūtītāja līgumsodu 1% (viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavētās summas.

5.6. Līgumsoda samaksa nokavējuma gadījumā neatbrīvo Puses no saistību pilnīgas izpildes.

5.7. Puses ir atbildīgas par Līguma nosacījumu daļēju vai pilnīgu neizpildi. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

**6. STRĪDU IZŠĶIRŠANAS KĀRTĪBA**

6.1. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

6.2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

**7. LĪGUMA TERMIŅŠ, LĪGUMA IZBEIGŠANA**

7.1. Līgums stājas spēkā tā parakstīšanas dienā un ir spēkā līdz Līguma saistību izpildei pilnā apjomā.

7.2. Puses ir tiesīgas izbeigt Līgumu pirms termiņa sekojošos gadījumos:

7.2.1. saskaņā ar Pušu vienošanos,

7.2.2. Līgumā noteiktajos gadījumos.

7.3. Pasūtītājs ir tiesīgs vienpusējā kārtā izbeigt Līgumu pirms termiņa, par to rakstiski paziņojot Izpildītājam 5 darba dienas pirms Līguma izbeigšanas dienas:

7.3.1.Līguma 4.2., 4.3. punktos norādītajā gadījumā,

7.3.2.ja Izpildītājs kavē Tehniskajā specifikācijā noteiktos nodevumu iesniegšanas termiņus vairāk kā 10 (desmit) darba dienas.

**8. NOBEIGUMA NOTEIKUMI**

8.1. Jebkuras izmaiņas vai papildinājumi Līgumā ir spēkā tikai tad, ja tie ir sagatavoti rakstveidā un tos ir parakstījušas Puses vai to pilnvaroti pārstāvji. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

8.2. Strīdi, neatrunāti vai neparedzēti jautājumi, kas izriet no Līguma, risināmi Pušu savstarpējas vienošanās ceļā, atbilstoši Latvijas Republikas normatīvajiem aktiem un Līgumam. Ja savstarpēja vienošanās netiek panākta, strīdīgais jautājums nododams izskatīšanai tiesā Latvijas Republikas normatīvajos aktos noteiktajā kārtībā.

8.3. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

8.4. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar spēkā esošajiem normatīvajiem aktiem.

8.5. Puse nekavējoties paziņo otrai Pusei par savas atrašanās vietas, pārstāvju, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi.

8.6. Līgums sagatavots uz 4 (četrām) lapām 2 (divos) eksemplāros, Līgumam ir 2 (divi) pielikumi uz 12 lapām, kas ir Līguma neatņemamas sastāvdaļas, no kuriem viens eksemplārs glabājas pie Pasūtītāja, otrs – pie Izpildītāja. Visiem Līguma eksemplāriem ir vienāds juridisks spēks.

**9. LĪGUMA PIELIKUMI**

9.1. Līguma noslēgšanas brīdī tam pievienoti:

9.1.1. Pielikums Nr. 1 – Tehniskā specifikācija;

9.1.2. Pielikums Nr. 2 – Izpildītāja piedāvājums iepirkumā.

**10. PUŠU PARAKSTI UN REKVIZĪTI**

|  |  |
| --- | --- |
| PASŪTĪTĀJS:Vidzemes plānošanas reģionsJāņa Poruka iela 8-108, Cēsis,Cēsu novads, LV-4101Reģistrācijas Nr.90002180246LR Valsts kase, kods TRELLV22Konts LV29TREL9210631020000\_\_\_\_\_\_\_\_\_\_\_\_\_\_\_\_\_\_\_\_Administrācijas vadītājas p.i. Ieva Kalniņa | IZPILDĪTĀJS: SIA „Gandrs poligrāfija”Kapseļu ielā 11, Rīga, LV 1046 Reģistrācijas Nr. 40103538158  Banka:AS „Swedbank”, kods:HABALV22  IBAN numurs: LV84HABA0551036777995 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_SIA „Gandrs poligrāfija” Valdes priekšsēdētāja  Gunita Biržaka-Šauriņa |

**1.pielikums**

Līgumam Nr. 2.1-19/38

**Tehniskā specifikācija**

***„Brošūras dizaina un maketa izstrādes pakalpojumi drukas faila sagatavošanai***

***projektā „Senioru tūrisma attīstība nomaļos reģionos (TOURage)””***

***Iepirkuma identifikācijas Nr. VPR/2014/10/TOURage***

**1. Pasūtītājs** – **Vidzemes plānošanas reģions**, nodokļu maksātāja reģistrācijas Nr. 90002180246, juridiskā adrese – Jāņa Poruka iela 8-108, Cēsīs (turpmāk tekstā - VPR).

**2. Projekta aktivitātes apraksts:**

Vidzemes plānošanas reģions īsteno INTERREG IVC projektu „Senioru tūrisma attīstība nomaļos reģionos (TOURage)” (turpmāk tekstā - Projekts), kura ietvaros paredzēts izdot brošūru *„Good Practices on Senior Tourism”* angļu valodā. Brošūras mērķis ir sniegt ieskatu par projektā TOURage apkopotajām labajām praksēm senioru tūrisma veicināšanai, kā arī projekta laikā izstrādāto politikas rekomendāciju atspoguļošana. Brošūrā būs ietverta informācija par projektu, labo prakšu izvērtēšanas metodoloģiju, labo prakšu apraksti ar fotogrāfijām, kas sadalīti pa tematiskajiem blokiem, un projekta partneru izstrādātās kopīgās politikas rekomendācijas senioru tūrisma attīstībai.

Projekta aktivitāte paredz, ka Vidzemes plānošanas reģions izstrādā brošūras dizainu un maketu, savukārt pārējiem projekta partneriem savās valstīs jānodrošina brošūras druka.

**3. Mērķis –** izstrādāt dizainu un maketu brošūrai *„Good Practices on Senior Tourism”*.

**4. Iepirkuma priekšmets –** Autoru sniegtie pakalpojumi brošūras dizaina un maketa izstrādei.

**5. Veicamie uzdevumi:**

* 1. Brošūras dizaina un maketa izstrāde, saskaņā ar tehniskās specifikācijas pielikumu „Brošūras uzbūve un saturs”.
  2. Interneta adreses [www.tourage.eu](http://www.tourage.eu) QR koda izveide, kas tiks izvietots uz brošūras aizmugurējā vāka.
  3. Izpildītājam jānodrošina izdevumā iekļautā teksta angļu valodā kvalitatīva korektūra (kas iekļauj gan pareizrakstību, gan stilu).
  4. Izpildītājam jānodrošina izdevumā iekļaujamo fotoattēlu apstrāde un sagatavošana.

1. **Prasības drukas failam:**
   1. Drukas fails atbilst A4 formāta divpusējai četru krāsu drukai (brošūras izmērs 210x297 mm).
   2. Lappušu skaits no 44 līdz 48 lpp. + vāki.
   3. Drukas faila dizainam un maketam jābūt sakārtotiem Projekta mērķauditorijai pārskatāmā un pievilcīgā veidā.
   4. Brošūras dizainā jāiekļauj programmas Interreg IVC, Eiropas reģionālās attīstības fonda un projekta TOURage logo. Visiem logo jābūt vienā lielumā.
   5. Brošūrā jānorāda atsauce uz programmu Interreg IVC un ERDF:

*Co-financed by European Regional Development Fund and made*

*it possible by the INTERREG IVC Programme.*

* 1. Brošūrā jāievēro logo vizuālās identitātes prasības - krāsas, burtu fonti un lielums:

<http://www.interreg4c.eu/uploads/media/pdf/resources_info_and_publicity_guidelines.pdf>

1. **Pakalpojumu izpildes nosacījumi:**
   1. Izpildītājs pēc līguma parakstīšanas vienas nedēļas laikā iesniedz Pasūtītājam vismaz 3 brošūras dizaina variantus. Pasūtītājs nodos Izpildītājam esošo iepriekš izstrādāto paraugdizainu Projekta izdevumiem, kuru Izpildītājam jāaktualizē saskaņā ar Pasūtītāja norādījumiem.
   2. Pasūtītājs un Projekta partneri izvērtēs Izpildītāja iesniegtos dizaina variantus, un izvēlēsies vienu no trīs variantiem. Izpildītājam jāņem vērā Pasūtītāja norādes un jāveic papildinājumi dizainam, ja tādi tiek iesniegti no Pasūtītāja puses.
   3. Pasūtītājs nodrošina brošūrā iekļaujamo teksta informāciju angļu valodā (teksti MS Word) un fotogrāfijas digitālā formātā par izdevumā iekļauto tematiku.
   4. Pirms brošūras drukas faila nodošanas, Izpildītājs elektroniski iesniedz Pasūtītājam maketu saskaņošanai.
   5. Ja pakalpojums tiek nodots neatbilstošā kvalitātē, Izpildītājs ir atbildīgs par pakalpojuma pārstrādi vai pilnveidošanu par saviem finanšu līdzekļiem.
   6. Pakalpojums tiek nodots ar pieņemšanas - nodošanas aktu, kuru Pasūtītājs parakstīs piecu dienu laikā no pasūtījuma saņemšanas, vai izteiks pamatotus iebildumus.
2. **Nodevumi:**

8.1. Izstrādāto brošūras maketu Izpildītājs nodod Pasūtītājam elektroniskā formā - .pdf un .eps formātos:

8.1. drukas fails .pdf un .eps formātos, kurus tālāk paredzēts nodot iespiešanai;

8.2. elektroniskā versija izplatīšanai interneta vietnēs.

**9. Termiņš pasūtījuma izpildei – 2014. gada 14. aprīlis.**

Iepirkums ***„Brošūras dizaina un maketa izstrādes pakalpojumi drukas faila sagatavošanai***

***projektā „Senioru tūrisma attīstība nomaļos reģionos (TOURage)””***

Iepirkuma identifikācijas Nr. VPR/2014/10/TOURage

**Tehniskās specifikācijas pielikums Nr.1**

**„Brošūras uzbūve un saturs”**

**1.** Izdevuma priekšējā vāka dizains atspoguļo materiāla būtību, ietverot:

1. nosaukumu *„Good Practices for Senior Tourism”*;
2. programmas INTERREG IVC, Eiropas Savienības un projekta TOURage logo atbilstoši vizuālās identitātes prasībām un atsauce:

*Co-financed by European Regional Development Fund and made it possible by the INTERREG IVC Programme.*

1. tematisku fotogrāfiju kolāžu vai Eiropas Savienības karti, kurā iezīmētas projekta partnerības valstis.

**2.** Viena lappuse par Projektu, labo prakšu atlasīšanas metodoloģiju un to dalījumu blokos.

**3.** Divas līdz trīs lappuses:

1. brošūrā ietverto labo prakšu satura radītājs dalījumā pa tematiskajiem blokiem (6-8 bloki);
2. dalījums norādīts ar dažādu krāsu marķējumiem, kas vēlāk parādās arī labo prakšu aprakstošajā daļā;
3. satura rādītājā grafiski attēlota Eiropas karte, izceļot projekta partnerības valstis (Somija, Latvija, Slovākija, Bulgārija, Grieķija, Spānija, Polija, Ungārija, Īrija).

**4.** Turpmākās lappuses ietver:

1. 55 labo prakšu piemēru aprakstus (apmēram 1500 rakstu zīmes ar atstarpēm par vienu labo praksi) ar objektu raksturojošu fotogrāfiju;
2. papildus, vadoties pēc iepriekš izstrādātā brošūras dizaina parauga, grafiski kartē izcelta valsts, kurā prakse atrodas;
3. labās prakses sakārtotas pa tematiskajiem blokiem;
4. tematiskie bloki saskaņoti ar krāsu marķējumiem satura rādītājā lasītājam viegli uztveramā formā;
5. prakšu skaits atvērumā atkarīgs no dizaina risinājuma, taču vizuāli teksta burtu lielums ne mazāks par Times New Roman 12;

**5.** Viena lappuse (atvēruma labajā pusē) - kopīgās politikas rekomendācijas.

**6.** Izdevuma aizmugurējais vāks ietver:

1. projekta partnerorganizāciju kontaktinformāciju un logo;
2. projekta TOURage interneta adresi www.tourage.eu, kas atspoguļota QR koda veidā.